# Jay Vine

Jay Vine (Townsville, 16 de novembre de 1995) és un ciclista australià, professional des del 2020. Actualment corre a l'equip UAE Team Emirates.
Va començar la seva carrera en bicicleta de muntanya. El 2019 va fitxar pel Nero Bianchi, un equip australià. Posteriorment se centrà en la carretera. Va participar en la Gravel and Tar, una cursa de la UCI on va quedar onzè. Posteriorment va participar en la New Zealand Cycle Classic, on fou tercer. En el calendari australià va guanyar la Baw Baw Classic i el Tour dels Tròpics i va acabar tercer al Tour de Tweed.
El 2020, al Herald Sun Tour, va acabar cinquè a la general. En el calendari australià va guanyar dues etapes del Tour de Tweed, que va acabar en segona final. De cara al 2021 havia de fitxar per l'equip ARA Pro Racing Sunshine Coast, però després de guanyar la Zwift Academy va obtenir un contracte professional amb l'equip Alpecin-Fenix.
El 2021, amb l'Alpecin-Fenix, va participar per primera vegada en una Gran Volta, la Volta a Espanya, i renovà el contracte per a dues temporades més. El 2022 aconseguí les seves victòries més importants, el campionat del món de ciclisme virtual i dues etapes a la Volta a Espanya, cursa que hagué d'abandonar per culpa d'una caiguda en la 18a etapa.
A la fi de la temporada de 2022 firmà un contracte de dos anys amb l'equip UAE Team Emirates.

## Palmarès

* 2019
** 1r a la Baw Baw Classic
** 1r al Tour dels Tròpics i vencedor d'una etapa
* 2020
** Vencedor de 2 etapes al Tour de Tweed
** 5è de la general al Herald Sun Tour
* 2021
** 2n de la general a la Volta a Turquia
* 2022
** Campió del món de ciclisme virtual
** Volta a Espanya
*** Vencedor de les etapes 6 i 8
*** Porta de la 8a a la 17a etapa
** 2n de la general a la Volta a Turquia
** 2n de la general a la Volta a Noruega
* 2023
** Campió d'Austràlia de ciclisme en contrarellotge
** 1r de la general al Tour Down Under
** 33è a la Volta a Turquia
*** 1r de la classificació de la muntanya
*** Vencedor de l'etapa 7
** 8è de la Volta a Burgos
* 2024
** Campionats del Món de ciclisme
*** 1r en Contrarellotge per equips mixtos
*** 5è en Contrarellotge individual
** Volta a Espanya
*** 1r del Gran Premi de la muntanya
** Volta a Burgos
*** Vencedor de l'etapa 4 (CRI)

### Resultats a la Volta a Espanya

* 2021. 73è de la classificació general
* 2022. Abandona (18a etapa). Vencedor de 2 etapes
* 2023. Abandona (6a etapa)
* 2024. 57è de la classificació general

### Resultats al Giro d'Itàlia

* 2023. 34è de la classificació general

## Referències

* ↑ «Jay Vine». UCI. Arxivat de l'original el 26 febrer 2022. [Consulta: 26 febrer 2022].
* ↑ «Team - UAE Team Emirates». UAE Team Emirates. [Consulta: 10 gener 2023].
* ↑ «The rapid growth of Vine» (en anglès), 01-12-2020.
* ↑ «Gravier et goudron 2019». Arxivat de l'original el 2021-04-16. [Consulta: 21 octubre 2022].
* ↑ «La Chronique des Circuits Continentaux UCI», 30-01-2019.
* ↑ «Vine wins maiden Victorian Road Series event, Barrow reigns supreme for Mt Baw Baw three-peat» (en anglès).
* ↑ «Vine and Nero Bianchi triumph for maiden win in Tour of Tropics» (en anglès), 06-08-2019.
* ↑ «2019 Tour de Tweed: NRS Men Stage 4: Stan Brims Criterium» (en anglès).
* ↑ Ellis Bacon. «Hindley sews up Herald Sun Tour title as Groves takes final stage» (en anglès), 09-02-2020.
* ↑ «Lyons joins new-look ARA-Sunshine Coast» (en anglès), 19-12-2020.
* ↑ «Jay Vine wins Zwift Academy joins Alpecin-Fenix for 2021» (en anglès), 21-12-2020.
* ↑ «Jay Vine, del rodillo virtual a ganar un etapón en LaVuelta en tan sólo dos años tras llevarse un concurso: "Ya pude ganar el año pasado..."» (en castellà), 26-08-2022. [Consulta: 21 octubre 2022].
* ↑ «Route - Jay Vine prolonge avec l'équipe Alpecin-Fenix jusqu'en 2023» (en francès). [Consulta: 28 agost 2021].
* ↑ «Jay Vine wins Zwift Academy joins Alpecin-Fenix for 2021». Special Broadcasting Service, 21-12-2020 [Consulta: 23 desembre 2020].
* ↑ «Neve Bradbury, Jay Vine win Zwift Academy finals». Outside Interactive, Inc., 20-12-2020 [Consulta: 23 desembre 2020].
* ↑ «Así fue la caída que hizo abandonar a Vine y que provocó dolorosas heridas a Carlos Rodríguez» (en castellà), 08-09-2022. [Consulta: 21 octubre 2022].
* ↑ «Jay Vine signe chez UAE», 03-11-2022.

## Enllaços externs

* Jay Vine a ProCyclingStats
Campions del Món de ciclisme - Contrarellotge per equips mixtos :
2019:  Bouwman, Mollema, van Emden, Brand, Markus, Pieters (NED)
2021:  Arndt, Martin, Walscheid, Brennauer, Klein, Kröger (GER)
2022:  Bissegger, Küng, Schmid, Chabbey, Koller, Reusser (SUI)
2023:  Bissegger, Küng, Schmid, Chabbey, Koller, Reusser (SUI)
2024:  Matthews, O'Connor, Vine, Brown, Chapman, Roseman-Gannon (AUS) :